PATVIRTINTA

Raseinių rajono kultūros centro

direktoriaus 2024 m. gruodžio 2 d.

įsakymu Nr. TO-32

**RASEINIŲ RAJONO KULTŪROS CENTRO**

**REŽISIERIAUS (MĖGĖJŲ TEATRO)**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. \_\_\_\_\_\_\_REŽISIERIUS (MĖGĖJŲ TEATRO)\_\_\_\_ yra \_\_\_\_\_\_\_\_\_SPECIALISTAS\_\_\_\_\_\_\_\_\_

 (pareigybės pavadinimas) (nurodoma pareigybės grupė)

2. Pareigybės lygis – \_\_\_\_\_\_\_\_\_\_\_\_\_\_A2\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodoma, kuriam lygiui (A (A1 ar A2), B, C, D) priskiriama pareigybė)

**II SKYRIUS**

**REŽISIERIAUS (MĖGĖJŲ TEATRO) SPECIALIEJI REIKALAVIMAI**

3.Darbuotojas, einantis šias pareigas, turi atitikti šiuos specialius reikalavimus**:**

3.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;

## 3.2. būti susipažinusiam su Lietuvos Respublikos kultūros politikos nuostatomis, Raseinių rajono savivaldybės kultūros sklaidos ir plėtros procesais;

3.3. turėti teatrinį išsilavinimą, išmanyti renginio vadybos ir režisūros pagrindus, oratorinio meno ypatumus bei kūrybinio pritaikymo scenoje galimybes;

3.4. išmanyti teatrinio kolektyvo darbo specifiką, teatro meno ypatumus bei kūrybinio pritaikymo scenoje galimybes;

3.5. turėti praktinių žinių renginių režisavimo srityje bei gebėti savarankiškai sukurti renginio scenarijų įvairaus pobūdžio, apimties renginiams, šventėms ir jį įgyvendinti;

3.6. turėti, organizacinių gabumų ir gebėti organizuoti įvairaus pobūdžio renginius, edukacines veiklas;

3.7. turėti kompiuterinio raštingumo įgūdžių;

3.8. gerai mokėti valstybinę kalbą ir gebėti taisyklinga valstybine kalba dėstyti mintis raštu ir žodžiu;

3.9. mokėti kurti kultūrinės veiklos programas ir planus;

3.10. gebėti būti kūrybišku, komunikabiliu, iniciatyviu, pareigingu;

## 3.11. laikytis pagrindinių bendravimo ir bendradarbiavimo principų, etikos normų;

## 3.12. gebėti dirbti savarankiškai ir komandoje.

4. Darbuotojas privalo:

4.1. dorai ir sąžiningai vykdyti savo darbą, laikytis darbo drausmės;

4.2. laiku ir tiksliai vykdyti vadovo nurodymus, laikytis subordinacijos;

4.3. elgesiu ir veikla nepažeisti etikos principų ir taisyklių.

## 5. Darbuotojas turi vadovautis:

## 5.1. Lietuvos Respublikos įstatymais ir kitais Raseinių rajono kultūros centro (toliau - Kultūros centro) veiklą reglamentuojančiais norminiais teisės aktais;

## 5.2. Kultūros centro nuostatais;

## 5.3. darbo sutartimi;

## 5.4. Kultūros centro darbo vidaus tvarkos taisyklėmis;

## 5.5. darbų saugos instrukcijomis;

## 5.6. šiuo pareigybės aprašu;

## 5.7. Kultūros centro direktoriaus įsakymais, neprieštaraujančiais Lietuvos Respublikos teisės aktams.

**III SKYRIUS**

**REŽISIERIAUS (MĖGĖJŲ TEATRO) FUNKCIJOS**

6. Šias pareigas einantis darbuotojas vykdo šias funkcijas:

6.1. planuoja, inicijuoja, organizuoja mėgėjų teatro darbą ir kūrybinę veiklą;

6.2. užtikrina galimybę įvairaus amžiaus ir pomėgių žmonėms puoselėti-dalyvauti kūrybinėje veikloje tęsiant Raseinių rajono teatrinės kultūros tradicijas, įprasminti žmonių laisvalaikį, formuoti kolektyvinės sceninės kultūros, meno interpretacijos ir meninės saviraiškos įgūdžius.

6.3. planuoja, inicijuoja, organizuoja, režisuoja, įgyvendina Kultūros centro, Raseinių miesto, mėgėjų teatrui ir profesionaliajam teatriniam menui skirtus renginius;

6.4. esant poreikiui veda renginius;

6.5. siekia renginių aukšto meninio lygio;

6.6. rūpinasi renginių reklamos sklaida, informaciją apie įgyvendintus renginius teikia informaciniams portalams, leidiniams, Kultūros centro viešųjų ryšių specialistui komunikacija@raseiniukulturoscentras.lt;

6.7. siūlo renginių projektų idėjas (iš finansuojančių fondų), jas teikia Kultūros centro kultūros projektų vadovui, administracijai.

6.8. populiarina teatrinį žanrą;

6.9. bendradarbiauja su kūrybinėmis sąjungomis, visuomeninėmis organizacijomis, kultūros ir švietimo įstaigomis, kitų kultūros, švietimo įstaigų darbuotojais, NVO atstovais, būtinais funkcijoms atlikti klausimais.

7. Vadovauja mėgėjų teatro kolektyvui pagal specialybę ar sugebėjimus:

7.1. organizuoja meninės veiklos dalyvių paiešką, buria mėgėjų teatro kolektyvą, atitinkamo žanro mėgėjus bendram darbui; diegia teatro meno ir aktorinio meistriškumo pradmenis;

7.2. rengia mėgėjų teatro kolektyvo veiklos planą ir jį įgyvendina;

7.3. sudaro mėgėjų teatro kolektyvo repeticijų planus ir grafikus, kolektyvo repertuarą ir jį nuolatos plečia;

7.4. režisuoja mėgėjų teatro kolektyvo spektaklius, kuria jiems scenarijus, juos įgyvendina.

7.5. organizuoja mėgėjų teatro kolektyvo premjerų pristatymą; bendradarbiauja su Kultūros centro garso režisieriais, operatoriais, choreografais ir kitais darbuotojais;

7.6. planuoja ir organizuoja kolektyvo koncertinę veiklą, išvykas, dalyvavimą šventėse, renginiuose Lietuvoje ir užsienyje;

7.7. vykdo atlikėjo funkcijas;

7.8. organizuoja grupines, jungtines, generalines repeticijas pagal Kultūros centro direktoriaus patvirtintą grafiką;

7.9. rūpinasi mėgėjų teatro kolektyvo (-ų) reklamine medžiaga ir jos sklaida;

7.10. rūpinasi mėgėjų teatro kolektyvo koncertiniais kostiumais, butaforijos priežiūra ir jų atnaujinimu, kitų priemonių įsigijimu ir priežiūra;

7.11. individualiai ruošiasi repeticijoms, vykdo metodinę veiklą, nuolat mokosi ir tobulina kvalifikaciją;

7.12. kaupia kolektyvo biblioteką, prireikus dalinasi informacija ir patirtimi su kolegomis;

7.13. visada siekia mėgėjų teatro kolektyvo aukšto meninio lygio bei pripažinimo;

7.14. konsultuoja rajono mėgėjų teatro kolektyvų vadovus.

Susipažinau ir sutinku:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Data) (Parašas) (Vardas ir pavardė)